
Referat fra styremøte i Kulturalliansen 12. august 2020



Tidspunkt:	Onsdag 12. august 2020, kl 09:00-10:00
Sted:		Digitalt (Teams)
Til stede:  	Karl Ole Midtbø, Kjærsti Gangsø, Kai Roger Vatne, Tone Østerdal, Joachim 
Svendsrød, Siri Relling, Åsmund Mæhle



Agenda 

Sak 45/2020	Godkjenning av innkalling og saksliste
Sak 46/2020	Godkjenning av protokoll fra møtet 11. juni
Sak 47/2020	Årskonferansen 9. september
Sak 48/2020	Møte med statssekretær Gunhild Berge Stang
Sak 49/2020	Styreseminar i Vågå 2.-3. september




Saksframlegg


Sak 47/2020	Årskonferansen 9. september
Styret tok en prat om hvorvidt årskonferansen burde gjennomføres fysisk eller digitalt. Det var enighet om at en helfysisk ordning er uaktuell, men at en “hybrid” kunne fungert. Dette innebærer at vi streamer konferansen fra Sentralen, og fysisk inviterer kun de som ikke tar kollektivtransport dit.
Styret vurderte om det var bedre å utsette det hele til vi kan møtes fysisk igjen, og om man skal kalle dette et medlemsmøte med fokus på kun koronasituasjonen.

Vedtak: Styret er enig om å gjøre møtet digitalt, men følger utviklingen og ser på muligheten for fysisk oppmøte også. Vi kaller det et medlemsmøte istedet, og utsetter årskonferansen til vi kan møtes. Kaja og Åsmund organiserer.
Revidert program:
· Kartlegging av kulturlokaler 
· Presentasjon av foreløpige funn
· Presentasjon fra Senter for forskning på sivilsamfunn og frivillig sektor
· Kun presentasjon av koronaundersøkelse de gjorde
· Diskusjon om nye tiltak i forbindelse med koronasituasjonen
· Lansere ny (kort) undersøkelse om estimerte tap framover

Sak 48/2020	Møte med statssekretær Gunhild Berge Stang
Åsmund, Kai Roger og Kaja skal møte statssekretæren tirsdag 18. august. Møtet er knyttet til at Kulturalliansen har søkt om en økt sum på statsbudsjettet. Viktige punkter er kartleggingen av kulturlokaler og Kulturalliansens rolle, både generelt og i koronasituasjonen. Kulturlokaler kan også knyttes opp mot smittevern, da størrelsen på lokalene er viktigere nå enn aldri før. Vi vil vise til Frivillighetsmeldinga, fortelle om de første resultatene fra kartlegginga, og hvordan dette kan være starten på et anleggsregister. Vi setter også fokus på utfordringen med å få med kommunene på prosjektet, og viser at vi er i stand til å gjøre jobben ved økt bevilgning. 

Vedtak: Styret er enig om at følgende tema tas opp på møtet: 
· Kulturalliansens arbeid og viktige rolle
· Kartlegging av kulturlokaler
· Bekymringer for forskriftene til Voksenopplæringsloven




Sak 49/2020	Styreseminar i Vågå 2.-3. september
Vedtak: Styret er gira på å møtes i Vågå, og følger utviklingen i koronasituasjonen for eventuelle endringer i anbefalingene. Kaja samkjører hvem som har bil og hvem som trenger skyss.

